ਆਈਬੇਰਿਯਾ
ਆਈਬੇਰਿਯਾ (/aɪbɪriːə/, eye-beer-ee-ə),ਕਾਨੂੰਨੀ ਤੌਰ 'ਤੇ ਸ਼ਾਮਿਲ ਆਈਬੇਰਿਯਾ, ਲਾਨੀਆਸ ਐਰਿਆਸ ਡੇ ਐਸਪਾਨਾ, ਐਸ.ਏ. ਓਪੇਰਾਡੋਰਾ, ਸੋਸ਼ਿਆਡੇਡ ਯੂਨੀਪਰਸਨਲ, ਸਾਲ 1927 ਵਿੱਚ ਹੋਂਦ ਵਿੱਚ ਆਈ ਸਪੇਨ ਦੀ ਇੱਕ ਫ਼ਲੈਗ ਕੈਰੀਅਰ ਏਅਰਲਾਈਨ ਹੈ I ਮੈਡ੍ਰਿਡ ਵਿੱਚ ਆਧਾਰਿਤ, ਇਹ ਆਪਣੇ ਮੁੱਖ ਬੇਸਾਂ, ਮੈਡ੍ਰਿਡ-ਬਾਰਾਜੈਸ ਏਅਰਪੋਰਟ ਅਤੇ ਬਾਰਸਿਲੋਨਾ ਈਆਈ ਪ੍ਰਾਟ ਏਅਰਪੋਰਟ ਤੋਂ ਆਪਣੀ ਸੇਵਾਵਾਂ ਦੇ ਅੰਤਰਰਾਸ਼ਟਰੀ ਨੈਟਵਰਕ ਦਾ ਸੰਚਾਲਨ ਕਰਦੀ ਹੈ I ਆਈਬੇਰਿਯਾ, ਆਈਬੇਰਿਯਾ ਖੇਤਰ ਨਾਲ (ਇੱਕ ਸਵਤੰਤਰ ਕੈਰੀਅਰ ਏਅਰ ਨੋਸਟਰਮ ਦੁਆਰਾ ਸੰਚਾਲਿਤ) ਅਤੇ ਆਈਬੇਰਿਯਾ ਐਕਸਪ੍ਰੈਸ, ਆਈਬੇਰਿਯਾ ਗਰੁੱਪ ਦਾ ਇੱਕ ਹਿਸਾ ਹੈ I ਯਾਤਰੀਆਂ ਅਤੇ ਹਵਾਈ ਸਹੂਲਤ ਦੇ ਨਾਲ ਨਾਲ, ਆਈਬੇਰਿਯਾ ਸਮੂਹ ਹੋਰ ਸੰਬੰਧਿਤ ਕੰਮਾਂ ਵਿੱਚ ਸ਼ਾਮਲ ਸੀ, ਜਿਵੇਂ ਕਿ ਏਅਰਕ੍ਰਾਫਟ ਦੀ ਮੁਰੰਮਤ, ਏਅਰਪੋਰਟਾਂ ਤੇ ਪਰਬੰਧ, ਆਈਟੀ ਸਿਸਟਮ ਅਤੇ ਹਵਾਈ ਉਡਾਣ ਵੇਲੇ ਕੀਤੀ ਜਾਣ ਵਾਲੀ ਕੈਟਰਿੰਗ Iਆਈਬੇਰਿਯਾ ਗਰੁੱਪ ਏਅਰਲਾਈਨਾਂ 39 ਦੇਸ਼ਾਂ ਵਿੱਚ 109 ਸਥਾਨਾਂ ਲਈ ਉਡਾਣਾਂ ਭਰਦੀਆਂ ਹਨ ਅਤੇ ਹੋਰ ਦੂਜੀਆਂ ਏਅਰਲਾਈਨਾਂ ਨਾਲ ਕੋਡ ਸ਼ੇਅਰਿੰਗ ਐਗਰੀਮੈਂਟ ਦੁਆਰਾ, ਅੱਗੇ 90 ਸਥਾਨਾਂ ਲਈ ਉਡਾਣਾਂ ਭਰਦੀਆਂ ਹਨ I 8 ਅਪ੍ਰੈਲ 2010 ਨੂੰ,ਇਹ ਪੱਕੇ ਤੌਰ 'ਤੇ ਦਸਿਆ ਗਿਆਕਿ ਬ੍ਰਿਟਿਸ਼ ਏਅਰਵੇਜ਼ ਅਤੇ ਆਈਬੇਰਿਯਾ ਵਿੱਚਕਾਰ ਰੱਲਣ ਲਈ ਸਮਝੌਤਾ ਹੋਇਆ ਹੈ, ਇਸ ਸੁਮੇਲ ਦੇ ਸੰਚਾਲਨ ਨਾਲ ਇਹ ਮਾਲੀ ਤੌਰ 'ਤੇ ਦੁਨੀਆ ਦੀ ਤੀਸਰੀ ਵੱਡੀ ਵਪਾਰਕ ਏਅਰਲਾਈਨ ਬਣ ਗਈ I ਦੋਹਾਂ ਕੈਰੀਅਰਾਂ ਦੇ ਸ਼ੇਅਰਧਾਰਕਾਂ ਨੇ ਇਸ ਸੌਦੇ ਨੂੰ 29 ਨਵੰਬਰ 2010 ਨੂੰ ਮਨਜ਼ੂਰੀ ਦਿੱਤੀ I ਇਸ ਨਵੀਂ ਸੁਮੇਲ ਕੀਤੀ ਕੰਪਨੀ, ਜੋਕਿ ਅੰਤਰਰਾਸ਼ਟਰੀ ਏਅਰਲਾਈਨਜ਼ ਸਮੂਹ (ਆਈਏਜੀ) ਦੇ ਤੌਰ 'ਤੇ ਜਾਣੀ ਗਈ, ਜਨਵਰੀ 2011 ਨੂੰ ਸਥਾਪਿਤ ਹੋਈ ਸੀ, ਜਦਕਿ ਦੋਹੇ ਏਅਰਲਾਈਨਾਂ ਨੇ ਆਪਣਾ ਸੰਚਾਲਨ ਆਪਣੇ ਮੌਜੂਦਾ ਬ੍ਰਾਂਡਾਂ ਦੇ ਤਹਿਤ ਹੀ ਕਰਨਾ ਸੀ I